  Виталий Пронин Школаез йылпумъясьёслэн али кысык вакытсы: жингырто берпуметӥ гырлыос, радъясько огъя кун экзаменъёс.Вавож ёросысь Выль Бия школаысь 11-тӥ классэз йылпумъясьёс но дасясько ЕГЭ-лы. Таосызлы экзаменъёслы дасяськыны люкетӥсь-аляктӥсь ӧвӧл: школаез йылпумъяло кык кузя гинэ - Ирина Трефилова но Марина Буркова.9-тӥ классозь соос 12 кузя дышетскизы. Маринаез но Иринаез сяна, мукетъёссэ кышкатӥзы огъя кун экзаменъёс. Малпазы: соос пыр потыны уз быгатэ, вузъёсы пырыны уз пӧрмытэ - шонтӥзы училищеосы-техникумъёсы. Пиналъёслэн ичи лыдзылы дышетӥсьёс уг паймо: Вавож черкогуртын но Какможын сяна, таӵегес ик югдур ёросысь мукет школаосын но. Тани Выль Бияысь 9-тӥ классын та вакытэ 9 адями дышетске, 10-тӥын - 4. Школае ветлӥсьёслэн лыдзы - 113 мурт.- Шумпотымон: покчи классъёсы нылпиос тросгес лыкто, - шуэ Выль Бия школаен кема аръёс ӵоже кивалтэм, нош та вакытэ ӟуч но удмурт кылъёсъя но литератураосъя дышетӥсь Нина Петухова. - Таяз дышетскон аре нырысетӥ классэ лыктӥз 12 нылпи, туэ 1-тӥ сентябре но сомында ик луозы. 2-тӥ классын 20 пинал тодон-валан люка.Гуртысь выпускникъёс но табере городысьёсызлэсь бере уг кылё: берпуметӥ гырлы жингыртэм бере пырак Иже шонто. Теплоходэн ворттыло, шоркар урамъёстӥ ортчо. Гуртын сярысь, городын шулдыргес, пе: ачид кадь ик тӧдьы айшетъёсын, тузӥ формаен егитъёсты адӟыса, астэ эшшо но йӧногес, шудогес шӧдӥськод.Елена ТугашоваТуспуктӥз Владимир Беломорских Теги: Вавож ВыльБия гуртшкола  